Meuseujid Indra Puri di Indra Puri, Acèh Rayek
Acèh Rayek nakeuh saboh kabupatèn nyang na di Acèh. Nang nanggroë Acèh Rayek nakeuh Janthoë nyang wilayahjih toë that di yup Gunong Seulawah Agam. Awayjih nang nanggroëjih nakeuh Banda Acèh, watèë geupeusah Banda Acèh jeuët keu nang nanggroë propinsi, nang nanggroë Acèh Rayek geupinah u Janthoë trôk 'an jinoë.
Gampông-gampông nyang le masyarakatjih nakeuh gampông-gampông nyang toë deungön rot rayek miseuë rot Banda Acèh – Midan di utara ngön Banda Acèh – Meulabôh di seulatan.
Gampông-gampông nyang toë ngön rot Banda Acèh - Midan miseuëjih: Lam Barô Kaphé, Lubôk, Aneuk Galông, Sibrèh, Sama Hani, Lam Pakuëk, Mon Tasiëk, Indra Puri, Seulimeum ngön Sarèë. Gampông nyang toë ngön rot Banda Acèh – Meulabôh miseuëjih Lam Lom, Lam Pisang, Keudè Biëng, Lhôk Nga, Lam Pu'uk, Leupuëng ngön Lhông. Nibak nyan, na cit gampông-gampông la'én nyang na di Acèh Rayek lagèë Tungkôp, Lam Barô Angan, Cot Keu'euëng, Kajhu, Kruëng Raya, Lam Bada, Ujông Batèë, Lam Jamèë, Peukan Bada, Kruëng Barôna Jaya ngön nyang la'én lom. (Lom...)
ace_Latn ace_Latn ace_Latn ace_Latn